Para sa mga Magurang 

Uya, an mga aki pamana nin Kagurangnan: asin an bunga kan tulak iyo an saiyang balos. Salmo 127:3 
An dai nagsasagibo nin sugkod naoongis sa saiyang aki, alagad an namomoot sa saiya pinapadusahan 
siya nin amay. Talinhaga 13:24 

Sa pagkatakot sa Kagurangnan igwa nin makosog na pagsarig: asin an saiyang mga aki magkakaigwa 
nin lugar na pailihan. Talinhaga 14:26 

Padusahan mo an saimong aki mantang igwa pa nin paglaom, asin dai mo pagtugutan an saimong 
kalag na mag-alangan sa saiyang pagtangis. Talinhaga 19:18 

An kamangmangan nakagapos sa puso nin sarong aki; alagad an sugkod nin pagtatanos iyo an 
magpapaharayo kaiyan sa saiya. Talinhaga 22:15 

Dai mo pag-iingatan an pagtatanos sa aki, huli ta kun hampakon mo siya nin sugkod, dai siya 
magagadan. Hahampakon mo siya kan sugkod, asin ililigtas mo an saiyang kalag sa impiyerno. 
Talinhaga 23:13-14 

An pamakol saka an pagsagwe nagtatao nin kadonongan, alagad an aki na pinapabayaan sana iyo an 
nagpapasopog sa saiyang ina. Talinhaga 29:15 

Tanduan mo an saimong aki, asin tatawan ka niya nin kapahingaloan, iyo, siya magtatao nin 
kaogmahan sa saimong kalag. Talinhaga 29:17 

Asin an gabos mong kaarakian pagtutukdoan nin Kagurangnan, asin dakula an magigin katoninongan 
kan saimong mga aki. Isaias 54:13 


An namomoot sa saiyang aki parateng pinapahiro siya sa sugkod, tanganing siya magkaigwa nin 
kaogmahan saiya sa kahurihurihi. An nagsasagwe sa saiyang aki magkakaigwa nin kaogmahan 
saiya, asin mag-oogma saiya sa tahaw kan saiyang mga kamidbid. An nagtutukdo sa saiyang aki 
nagpapamondo sa saiyang kaiwal, asin sa atubang kan saiyang mga katood siya mag-oogma saiya. 
Maski magadan an saiyang ama, garo siya dai nagadan, huli ta may nawalat siyang kaagid saiya. 
Mantang nabubuhay pa siya, nahiling niya siya asin nag-ogma saiya: asin kan magadan siya, dai 
siya nagmondo. Nagwalat siya nin sarong parabalos laban sa saiyang mga kaiwal, asin saro na 
mabalos nin kabootan sa saiyang mga katood. An nagpapasobra sa saiyang aki iyo an 
magbubugkos kan saiyang mga lugad; asin an saiyang mga bituka maribok sa lambang kurahaw. 
An kabayo na dai nabari nagigin matagas an payo, asin an aki na pinabayaan sa sadiri sana 
magigin tuyo. Samsamon mo an saimong aki, asin tatakoton ka niya: mag-aling-aling ka saiya, 
asin dadarahon ka niya sa kamondoan. Dai ka magngisi sa kaibahan niya, ta tibaad ika magkaigwa 
nin kamondoan kaiba niya, asin ta tibaad ika magragot kan saimong mga ngipon sa kahurihurihi. 
Dai mo siya pagtawan nin katalingkasan sa saiyang pagkahoben, asin dai mo siya pag-isipan sa 
saiyang mga kalolongan. Iduko mo an saiyang liog mantang siya aki pa, asin hampakon mo siya sa 
mga tagiliran mantang siya aki pa, ta tibaad siya magin matagas an payo, asin dai magsunod 
saimo, asin sa siring magdara nin kamondoan sa saimong puso. Sagweon mo an saimong aki asin 
papagalon mo siya, ta tibaad an saiyang marigsok na gawe-gawe magin dahelan kan saimong 
pagkakasala. Sirac 30:1-13 


Para sa mga Aki 

Tawan mo nin onra an saimong ama asin an saimong ina, tanganing maghalawig an 
saimong mga aldaw sa daga na itatao saimo nin Kagurangnan na saimong Dios. 
Exodo 20:12 

Aki ko, dai mo pagbasang-basangon an pagsagwe nin Kagurangnan, ni mapagal sa 
saiyang pagtatanos: Huli ta an namomotan nin Kagurangnan saiyang itinatanos, 
siring sa sarong ama an aki na saiyang naoogmahan. Talinhaga 3:11-12 

An mga talinhaga ni Solomon. An madonong na aking lalaki nakakapaogma sa 
saiyang ama, alagad an aking lolong nakakapamondo sa saiyang ina. Talinhaga 10:1 
Hinanyoga an saimong ama na nag-aki saimo, asin dai mo pagbasang-basangon an 
saimong ina kun siya gurang na. Talinhaga 23:22 

Mga aki, kuyogon nindo an saindong mga magurang huli ta ini an tama. Galangan mo 
an saimong ama asin ina, na iyo an enot na togon na may panuga; Tanganing 
mapakarhay ka, asin mabuhay ka nin halawig sa daga. Efeso 6:1-3 

Galangan mo an saimong ama sa bilog mong puso, asin dai mo paglingawan an mga 
kamondoan kan saimong ina. Giromdoma na ika ipinangaki sa sainda: asin paano mo 
sinda mababalos kan magha bagay na saindang guinibo sa saimo? Sirach 7:27-28 


Hinanyoga nindo ako saindong ama, O mga aki, asin gibohon kamo pagkatapos kaiyan, tanganing kamo 
magin ligtas. Huli ta an Kagurangnan nagtao nin onra sa ama sa mga aki, asin pinakosog kan ina sa mga 
aking lalaki. An siisay man na nagtataong onra sa saiyang ama naggigibo nin pagtubos para sa saiyang mga 
kasalan: Asin an nagtataong onra sa saiyang ina siring sa saro na nagtitipon nin kayamanan. An siisay man 
na nagtataong onra sa saiyang ama magkakaigwa nin kaogmahan sa saiyang sadiring mga aki; asin kun sia 
namimibi, sia dadangogon. An minagalang sa saiyang ama magkakaigwa nin halawig na buhay, asin siya na 
masinunod-sunod sa Kagurangnan iyo an magigin kaginhawahan sa saiyang ina. An natatakot sa 
Kagurangnan magalang sa saiyang ama, asin maglilingkod sa saiyang mga magurang siring sa saiyang mga 
kagurangnan. Galangan mo an saimong ama asin ina sa tataramon asin sa gibo, tanganing mag-abot saimo 
an bendisyon hale sa sainda. Huli ta an bendisyon nin ama iyo an nagpapasarig kan mga harong nin mga 
aki, alagad an sumpa kan ina minagamot kan mga pundasyon. Dai ka mag-orgulyo sa kasosopgan kan 
saimong ama, huli ta an kasosopgan kan saimong ama bakong kamurawayan sa saimo. Huli ta an 
kamurawayan nin sarong tawo minagikan sa kaomawan kan saiyang ama, asin an sarong ina na nasa 
kasusupgan sarong katuyawan sa mga aki. Aki ko, tabangan mo an saimong ama sa saiyang edad, asin dai 
mo siya pagmondohon sagkod na siya nabubuhay. Asin kun an saiyang pakasabot maluya, pasensyahan mo 
siya: asin dai mo siya pag-olog-ologon kun ika yaon na sa saimong bilog na kusog. Huli ta an pagtabang sa 
saimong ama dai malilingawan: asin imbes na mga kasalan iyan idadagdag tanganing mapakusog ka. Sa 
aldaw kan saimong kasakitan iyan magigiromdoman; an saimong mga kasalan matunaw man, siring sa yelo 
sa magayon na mainit na panahon. An minabaya sa saiyang ama garo paralanghad; asin an nagpapaanggot 
sa saiyang ina isinumpa: nin Dios. Sirac 3:1-16 


Kun didisiplinahon ta an satong mga aki, mahihibi sinda ngunyan alagad maoogma 
sinda sa maabot na panahon. Kun dai ta didisisiplinahon an satong mga aki, 
maoogma sinda ngonyan alagad mahihibi sinda sa maabot na panahon. 


An mga kaakian iyo an futuro kan satuyang nasyon. Alagad kun sinda magurang na 
mayong disiplina, ano an mangyayari sa futuro kan satuyang nasyon? 


An gabos na maraot na ugali kan sarong adulto iyo idtong mga dai naitama o 
nadisiplina kan siya aki pa sana. Kaipuhan tang padakulaon an mga aki na natatakot, 
namomoot, asin nagkukuyog sa Diyos. 


Nagkua ako nin sarong pidaso nin buhay na dalipay 
Asin malumanay na pinorma ini aroaldaw 

Nagdigdi giraray ako kan an mga taon nakalihis na 
Sarong lalaki idto na pighihiling ko 

Siya pa man giraray na amay na paghanga nagsulot 
Asin dai ko na siya mabago 


